text: Мария Игнатова няма дългове - Скандално
  Мария Игнатова няма дългове
  Тиражираните в почти всички медии слухове за тежкото финансово състояние на актрисата Мария Игнатова най-после я изнервиха. Тя категорично отрече, че всеки лев от заплатата й отива в банките да покрива кредити, а двамата с Рачков изнемогват без пари.
  Игнатова обясни, че получава достатъчно добра заплата от "Пълна лудница" и не дължи пари на банки, нито пък взима заеми от приятели. Дори прочетох, че приятелите вече ме избягвали, за да не им поискам някой лев, каза огорчено тя. Според нея слухът е тръгнал заради това, че двамата с Димитър Рачков избягват шумните компании и предпочетат да са насаме. Много рядко двамата ходят в елитни столични заведения и точно затова хората си помислили, че нямат пари. След целия този шум на сцената, след непрекъснатото надвикване и записване на сцените, ние предпочитаме да останем сами, отколкото да отидем в заведение, където се изпълняват на високи децибели поредните хитове. За нас почивката е много важна, за да сме във форма да другия ден, обясни актрисата. Тя даде пример дори с имения ден на Рачков. Предпочетохме да го отпразнуваме само двамата в романтична обстановка далеч от всякакъв шум. Голяма грешка, защото телефонът ми не спря да звъни и го поздравиха над 300 души, а ние пък бяхме описани отново като скъперници, защото не сме направили шумен купон. Явно някои не разбират, че понякога човек има нужда от усамотение и особено от тишина.
  Нов грип ни тръшка само за 30 минути
  Събирачи на дългове плашат дете с чупене на ръце и крака във Варна
  Съседка на Иван Христов пред Skandalno.net : Вихра изкарва Иван изрод, но той се грижи за бедни сирачета